ROZHODNUTIE KOMISIE
z 25. apríla 2008,
ktorým sa stanovujú štandardné požiadavky na predkladanie národných programov eradikácie, kontroly a monitorovania určitých chorôb zvierat a zoonóz členskými štátmi na financovanie Spoločenstvom
[oznámené pod číslom K(2008) 1585]
(Text s významom pre EHP)
(2008/425/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 24 ods. 10,
keďže:
(1)
V rozhodnutí 90/424/EHS sa stanovujú postupy, ktorými sa riadi finančné prispievanie Spoločenstva na programy eradikácie, kontroly a monitorovania chorôb zvierat a zoonóz. Podľa uvedeného rozhodnutia sa má finančné opatrenie Spoločenstva zaviesť s cieľom uhradiť výdavky, ktoré vznikli členským štátom pri financovaní národných programov eradikácie, kontroly a monitorovania chorôb zvierat a zoonóz uvedených v prílohe k uvedenému rozhodnutiu.
(2)
V rozhodnutí 90/424/EHS sa stanovuje, že každoročne najneskôr do 30. apríla majú členské štáty Komisii predložiť ročné alebo viacročné programy na obdobie začínajúce v nasledujúcom roku, na ktoré by chceli získať finančný príspevok Spoločenstva.
(3)
Na základe článku 3 rozhodnutia 90/424/EHS, zmeneného a doplneného rozhodnutím 2006/965/ES, sa môžu programy pre enzootickú bovinnú leukózu (EBL) a Aujeszkého chorobu financovať do 31. decembra 2010.
(4)
V rozhodnutí Komisie 2004/450/ES z 29. apríla 2004, ktorým sa ustanovujú štandardné požiadavky na obsah žiadostí o financovanie programov eradikácie, a sledovania chorôb zvierat a boja proti nim Spoločenstvom (2), sa stanovuje, že členské štáty, ktoré požadujú finančný príspevok Spoločenstva na programy eradikácie, monitorovania a kontroly určitých chorôb zviera, majú predložiť žiadosti obsahujúce určité informácie stanovené v uvedenom rozhodnutí.
(5)
V rozhodnutí Komisie 2008/341/ES z 25. apríla 2008, ktorým sa stanovujú kritériá Spoločenstva pre národné programy eradikácie, kontroly a monitorovania určitých chorôb zvierat a zoonóz (3), sa stanovujú kritériá, ktoré majú spĺňať národné programy, aby ich Komisia schválila podľa finančného opatrenia Spoločenstva stanoveného v článku 24 ods. 1 rozhodnutia 90/424/EHS.
(6)
V následnosti na prijatie rozhodnutia 2008/341/ES a s cieľom ďalej zlepšiť postup predkladania, schvaľovania a posudzovania pokroku pri implementácii programov by sa mali štandardné požiadavky na žiadosti členských štátov o financovanie národných programov Spoločenstvom aktualizovať a zosúladiť s uvedenými kritériami. V záujme zrozumiteľnosti by sa malo rozhodnutie 2004/450/ES zrušiť a nahradiť týmto rozhodnutím.
(7)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
a)
prílohe I k tomuto rozhodnutiu, pokiaľ ide o:
-
tuberkulózu hovädzieho dobytka,
-
brucelózu hovädzieho dobytka,
-
brucelózu oviec a kôz (B. melitensis),
-
katarálnu horúčku oviec v endemických alebo vysokorizikových oblastiach,
-
africký mor ošípaných,
-
vezikulárnu chorobu ošípaných,
-
klasický mor ošípaných,
-
sneť slezinnú,
-
nákazlivú bovinnú pleuropneumóniu,
-
besnotu,
-
echinokokózu,
-
trichinelózu,
-
verotoxigenickú E. coli,
-
enzootickú bovinnú leukózu (EBL) a Aujeszkého chorobu;
b)
prílohe II k tomuto rozhodnutiu, pokiaľ ide o salmonelózu (zoonotické salmonelózy);
c)
prílohe III k tomuto rozhodnutiu, pokiaľ ide o prenosné spongiformné encefalopatie (TSE) (bovinnú spongiformnú encefalopatiu (BSE), scrapie a chorobu chronického chradnutia (CWD);
d)
prílohe IV k tomuto rozhodnutiu, pokiaľ ide o vtáčiu chrípku u hydiny a voľne žijúceho vtáctva;
e)
prílohe V k tomuto rozhodnutiu, pokiaľ ide o:
-
infekčnú hematopoetickú neurózu,
-
infekčnú anémiu lososov,
-
jarnú virémiu kaprov (SVC),
-
vírusovú hemoragickú septikémiu (VHS),
-
herpesvirózu kaprov koi (KHV),
-
bonamiózu (Bonamia ostreae),
-
marteiliózu (Marteilia refringens),
-
ichtyoftiriózu u kôrovcov (choroba bielych škvŕn).
Článok 2
Rozhodnutie 2004/450/ES sa zrušuje.
Článok 3
Toto rozhodnutie je určené členským štátom.
V Bruseli 25. apríla 2008